Diari Oficial de la Generalitat Valenciana


Sumari del DOGV 1788, del 22-05-1992 (1992/800289)

DECRET 68/1992, de 28 d'abril, del Govern valencià, pel qual accepta la cessió gratuïta d'uns terrenys de 12.850 m2 situats en el carrer del Foguerer Ramón Gilabert Davó, del polígon Sant Blai, d'Alacant, realitzada per l'Ajuntament d'Alacant, per a la construcció d'un centre de tecnificació de gimnàstica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/04/28/68/dof/vci/html**

### Dades del document

Número de DOGV
:   1788

Data del DOGV
:   22-05-1992

Secció del DOGV
:   DISPOSICIONS GENERALS

Número del document
:   1992/800289


Data del document
:   28-04-1992

Organisme emissor
:   Conselleria d'Economia i Hisenda

Tipus de document
:   Decret

Decret 68/1992, de 28 d'abril, del Govern Valencià, pel qual accepta la cessió gratuïta d'uns terrenys de 12.850 m2 situats en el carrer del Foguerer Ramon Gilabert Davó, del polígon Sant Blai d'Alacant, realitzada per l'Ajuntament d'Alacant, per a la construcció d'un centre de tecnificació de gimnàstica.  
Mitjançant Acord del Govern Valencià, de data 11 de desembre de 1989, s'aprovà el pla d'inversions corresponent als projectes d'infrastructura esportiva.  
En virtut de l'autorització concedida pel punt tercer de l'acord esmentat, el Conseller de Cultura, Educació i Ciència va subscriure, amb data 16 de juny de 1990, un conveni de col·laboració amb l'Ajuntament d'Alacant per a la realització d'obres de construcció d'un centre de tecnificació de gimnàsti.ca.  
Tot complint el conveni esmentat, l'Ajuntament d'Alacant, mitjançant acord plenari i de la comissió municipal de govern de dates 10 de desembre de 1990 i 29 de gener de 1992, respectivament, acordà la cessió gratuïta a la Generalitat Valenciana, per un període de 25 anys, de la propietat d'uns terrenys de 12.850 m2. situats en el carrer del Foguerer Ramon Gilabert Davó, del polígon Sant Blai d'Alacant.  
Una vegada transcorregut el termini assenyalat, la Generalitat Valenciana cedirà la instal·lació esportiva a l'Ajuntament d'Alacant en plenes condicions d'ús i gaudiment.  
La cessió s'efectua amb la finalitat determinant de construir-hi un centre de tecnificació de gimnàstica.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 28 d'abril de 1992,  
DECRETE:  
Article primer  
Acceptar la cessió a títol gratuït, realitzada per l'Ajuntament d'Alacant, d'uns terrenys de 12.850 m2. situats en el polígon Sant Blai, els límits del qual són:  
Al nord, amb el carrer del Foguerer Ramon Gilabert Davó, en una línia de cent un metres i cinquanta centímetres, i amb el viari d'accés a les distintes instal·lacions esportives, en línia de 55 m., enllaçant amb una circular d'un radi de 5 m. amb l'alineació sud-est, aquesta amb una línia recta de 160 m.; sud, en una línia circular de 14 m. amb plaça Camí de Ronda, i oest, en una línia recta de 138 m. amb el, Polígon Sant Blai.  
Figura inscrit en el Registre de la Propietat d'Alacant, en el tom 628, llibre 628, foli 135, finca núm. 39.113, inscripció 1ª.  
Article segon  
Aquesta cessió gratuïta dels terrenys comporta el compromís, per part de la Generalitat Valenciana, de construir-hi un centre de tecnificació de gimnàstica.  
Article tercer  
Aquesta cessió gratuïta es realitza per termini de 25 anys comptats a partir de la firma de l'acta de recepció. Una vegada transcorregut aquest termini, la Generalitat Valenciana cedirà la instal·lació esportiva a l'Ajuntament d'Alacant en plenes condicions d'ús i gaudiment.  
Article quart  
Els drets derivats de la cessió dels terrenys s'hauran d'incorporar a l'Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 28 d'abril de 1992.  
El President de la Generalitat Valenciana  
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI